
Dux postridie quam purpura, & Corona Regali 
inter publicas acclamationes insignitus esset , ma¬ 
ne unci cum Serenissima Dominatione sacris so¬ 
lemnibus interesset, quasi summam, & difficilli¬ 
mam in Reipublicae administratio ne partem a Deo 
Optimo Maximo auspicaturus i sub solis autem 
occasum Primores Civitatis ita exciperet convi¬ 
vio, ut lautas inter epulas, & compotationes, & 
varios sermones retineret ad multam noctem ; qua¬ 
si pree se ferens, quem communia vota supra 
reliquos Cives evexerint, unum esse cum iisdem 
benevolentia, & studiis, nihil nisi conjunclim , 
& conspirantibus plerorumque voluntatibus actu¬ 
rum, nihil, nisi quod tendat ad communem uni¬ 
versorum salutem , felicitatem . 

Religioso huic, sapiendssimoque instituto il¬ 
lud edam laudabiliter usus adjecit, quod olim 
inter epulandum apud Graecos , Romanosque in 
more fuisse legimus ; ( r ) ut nempt ad citharae so¬ 
num illustrium virorum facta varie carminibus mo¬ 
dularentur non sine eximia quadam audiendum vo¬ 
luptate , & vero etiam commemoratione, & laude. 


(i) M. T. Ciceron Tusculan. I. t. Alexandri ab Alexandro 
' Genial. Dier. Lib. v. cap. zi. & ibi Tiraquell. 


Quos veteres Poetae fidibus canendo recita¬ 
bant, typis nunc excusi novo Duci offeruntur ver¬ 
sus , Convivae arripiunt, lectitant , asportantque 
cum amicis communicaturi: unde fit, ut illustria 
virtutum omnium exempla, praedicatio, & lau¬ 
des , ut ingenuarum ardum , & studiorum quod¬ 
dam veluti certamen, aemulationem inter Cives ac¬ 
cendant, ingentesque animis injiciant stimulos ad 
recte agendum, & ad bent de Republica meren¬ 
dum. 

Hoc cantionum , laudationumque tributum, 
tua nequidquam verecundia, Serenissime Prin¬ 
ceps , deprecatur. Non solum id maximis tuis 
debetur in Rempublicam meritis, quod sane suf¬ 
ficeret, ut optimee consuetudini obtemperaremus, 
sed omnium praecipue desideriis, atque utilitati ~ 
cui non consulere nefas esset. 

Quid enim ad vitia eradicanda, quid ad 
mores serendos, quid ad Civium animos forman¬ 
dos utilius Illius exemplo, quem omnes pro Ca¬ 
pite, & Principe Reipublicae haberi voluerint? 

Praeterea quaedam est anticipatio felicitatis 
ex Principis anteacla vita cognoscere, atque ani¬ 
mo praevidere quae , & quanta ab eodem impos te- 
rum speranda sint$ quo fit ut laudando non va- 

(litati blandiri , sed ejus vigilandam excitare vi¬ 
deamur , ut quam de se Cives conceperint expe- 
clationem, re, & faciis pergat sustinere. 

Sustinebis porro, Serenissime Camblasi, 
6 ’ vero etiam vinces: a prima enim juventute, 
postquam ingenii, & studiorum tuorum specimen 
in publico, & difficili scientiarum certamine Ro¬ 
manae Civitati universae dedisti, ita Te semper 
viventem suspeximus, ut in Praelatorum Albo 
admodum juvenem inscriptum nunc Ravennas ma¬ 
ximo cum imperio Romani Pontifices esse jusse- 
rint, nunc Tibi in Romae Magistratibus difficilli¬ 
ma negotia commiserint, & tandem Legatum ad 
Regem utriusque Siciliae destinarint $ ut illa, at¬ 
que altera legatione functus , & ad Cardinalidam 
Dignitatem de more evectus , Sacrx Romanas 
Ecclesias ornamento, & universo terrarum Orbi 
exemplo , & utilitati esse posses . 

Quid porrd commemorem quae & quanta ges¬ 
seris in illa temporum , locorum, atque officiorum 
diversitate , ut Romam finitimosque Populos an- 
nonx caritate laborantes , frumento, de mandato 
Pontificis, aundecumque & sine mora comparato, 
sublevaris ; ut navigationi, commercio, civiumque 
numero augendo Ariminensem portum expurgari 

curaveris , quam in publica tranquillitate procu¬ 
randa, & a malis hominibus provincia liberandd 
diligentiam praestiteris; ut integritatem, severi¬ 
tatemque in jure dicundo osquitate, & facilitate 
temperaris , quo patrocinio omnis generis opificia, 
artes, & liberalia studia semper complexus sis ; 
ut omnes ubique benefactis , mansuetudine, huma¬ 
nitate, omniumque virtutum exemplis in tui ad¬ 
mirationem rapueris, gratiaque, & benevolentia, 
devinxeris sempiterna ? 

Porro si omnia persequar singilladm , jam 
non erit dicendi finis. 

Id sane speciali quadam commemoratione di¬ 
gnum videtur, quod quum prx clare gestis deco¬ 
rus , Summi Pontificis favore distinctus , & bo¬ 
norum omnium amore, 6 ’ desiderio fotus ita de¬ 
geres Romae, ut ibi vitae tux sedem collocasse 
viderere, numquam discessurus , nisi ut gratior re¬ 
dires ; vix Te Familix, & Patrix rationes, (opti¬ 
mis , & dilectissimis Fratribus perorantibus ) per¬ 
suaserunt Romam esse relinquendam , nulla inter- 
jecld mora , Genuam convolasti. 

Qux autem passus sis, quantumque doloris 
ille Tibi discessus attulerit, non facile poterit ju¬ 
dicare, nisi qui Te , & Romam, & convictus } 

* 3 

& societates , & studia illa cognoscat ~, qux Romx 
potissimum efflorescunt , & quce tantum diligebas, 
quantum ab illis probabaris. 

Verum nihil Te retinere potuit, Patria re¬ 
vocante non artium, & studiorum oblectamenta, 
non Urbis majestas, & eleganda, non amicorum 
preces effusissimx, non Pontificis ipsius invita% 
dones perhonorificae, non honorum denique, & 
ambitionis illecebroe: Omnia Patrice vocibus, & 
desideriis postponenda esse duxisti. 

Talis igitur reddsd quales olim sapientis- 
simi Philosophi, Legumque , & R.erumpublica- 
rum celeberrimi Conditores $ qui postquam juven¬ 
tutem degerant ubi maxime scientiarum omnium 
genera colebantur, & humaniorum Populorum in¬ 
stituta, sapientiumque Virorum praecepta, peregri¬ 
nando investigaram, collegerantque; in Patrice 
sinum, ac v eluti portum se recipiebant , Patri ae¬ 
que utilitatibus, 6’ felicitati pretiosum hunc exte¬ 
rarum mercium thesaurum dicabant , consecrabant- 
que. Ita sapientia undique conquisita refertus, 
cui usus, & exercitatio prudentiam in rebus ge¬ 
rendis addiderat, moderationem, 6’ facilitatem , 
Te ita nobis reddidisti, ut experimento stadm co¬ 
gnosceremus , tuam non minus absentiam profuisse 
Patrioe, quam esset praesentia profutura . 

Te itaque Cives ad Majores Magistratus 
promovere festinarunt. Semel, atque iterum inter 
Patres sedisti, inde JErario, & Triremibus cum 
aliis prxfeclus, tum criminibus coercendis, & 
tranquillitate tota Urbe, & Territorio Genuensi 
comparanda inter Inquisitores Status cooptatus, 
Suprema tandem censura bis armatus es , ut Ma¬ 
gistratuum Decretis , Sententiisque opportune in¬ 
tercederes , infeclumque redderes quidquid per le¬ 
ges fieri non oportuerat. 

In istis autem honorum gradibus, quibus 
sensim es auclus , ita Te unicuique parem prx- 
stitisti, ut nihil tandem esset, quo tua virtus cre¬ 
scere posse videretur, nisi in honorum omnium 
fastigio constitueretur. 

Jam prope erat, ut Summx Dignitatis bien¬ 
nium a Legibus prxfinitum expiraret: in Te om¬ 
nes intueri $ Te Ducem futurum designare $ ve¬ 
reri ne omnium desideriis tua obesset verecundia: 
orare, & obtestari ut ne id solus nolles, quod 
omnes vellent ,• incusare denique quod vidua jam- 
diu per Te fuerit Respublica, & vero diutius fu¬ 
tura esset, ni sententiam mutares : quam longa no¬ 
bis cum virtute tua pugna! Vicimus tandematque 
ut magnanimitas fuit expetitum saepius hono* 
rem non ambire, ita modestia cedere». 

quam redderes, & ab iis Legibus datam 3 ad 
quas sit revertendum. 

Quomodd autem officia, & munia Principis 
excqueris universa ? In id porro toto animo , & 
cura, 6’ cogitatione incumbis, ut quos tuce fidei, 
potestatique Respublica commisit maximi diligas , 
6’ omni ratione tueare, & esse quam beatissimos 
velis . 

Jam igitur inter omnes constat, facillimos 
esse aditus ad Te , patere aures tuas querelis 
omnium, nullius inopiam, ac solitudinem noa 
modo illo populari accessu, ac tribunali, sed 
nec cubiculo quidem esse exclusam tuo 5 tota 
denique administratione nihil acerbum esse., 
nihil durum , atque omnia plena lenitatis , 
mansuetudinis, humanitatis. 

Praeterea in prxstantissimo illo, & maximi 
periculoso de omnibus tam publicis , quam priva¬ 
tis rebus ad Patres ferendi jure , quod vulgo Pro¬ 
positionis vocant , qualem, quantumque Te geris? 

Nihil a Tf. utnquam propositum nisi praevia 
discussione , & meditatione probatum , nihil nisi 
quod fidelis scriptura antea receperit: deinde pro¬ 
positum ita urges, ut justa, bona, atque utilia 
Reipublicoe promovere, non vincere velle vide are 

ut sententiam mutare, si novae id jusserint ratio¬ 
nes , & legitimae Patrum voluntati opinionem sub¬ 
mittere tuam semper paratus sis. In omnibus au¬ 
tem rebus ostendis, id Tibi maxime cordi esse, 
non ut plurima negotia, & quam citissime expe¬ 
dias , sed ut beni. 

Porro qui Princeps non videat modo , & ve¬ 
lit qux Reipublicoe prosint, sed etiam possit; Is 
facile praestabit quod omnes ab eo postulant, 
expeclantque . 

Cum autem non ca possis per leges, quo: 
velis, & nihil nisi certo suffragiorum numero de¬ 
cernere liceat, subinde accidat, necesse est, ut sa¬ 
lutiferis consiliis multa saepe sint impedimento . 

Verum ea est tua virtus , & sapientia , ea 
temporum felicitas , tanta etiam Patrum de Te, 
tuorumque consiliorum rectitudine judicia , ut una, 
Te proeeunte, Senatus, & Comitiorum mens , una 
voluntas, una de Civium, & Patriae dignitate, 
& commodis cura esse videatur. 

Neque vero solum Reipublicoe consulis cum 
in maximis , publicisque negotiis versaris, sed 
tunc maxime, quum sapientiae Docioribus faves, 
cum optima studia complecteris, cum inimicas vi¬ 
tiis artes in oculis, auribus habes, quum tandem 

Certaminis diuturnitas auxit victoriae pretium ] 
Civiumque universorum laetitia atque exsultatio 
tanta fuit, quanta maxima esse potuit. Tu vero 
in Honore amplissimo suscipiendo ea tranquilli¬ 
tate fuisti , itnmd etiam securitate , ut eodem ne¬ 
que minor , neque oneratus appareres. 

Ita facio comperimus, tunc verissime judi¬ 
cari, meruerit quis honorem, nec ne, quum 
adeptus est. 

Quae porro, & quanta sunt , quae in optimo 
Duce requiruntur ? In eo existat, necesse est , 
summa gravitas cum singulari comitate conjuncta , 
celeritas cum maturitate , cum docilitate constan¬ 
tia . Praeterea scientia opus est in proponendo , in¬ 
tegritas in decernendo , vigilantia in omni genere 
gubernationis . Haec praestari non possunt nisi nul¬ 
la in audiendo sit difficultas, nulla in respon¬ 
dendo mora, nisi statim excipiat, statim di¬ 
mittat: nisi ita assiduus, & diligens sit , ut la¬ 
bore refici, ac reparari videatur . Paucis, Prin¬ 
cipem oportet velocissimi syderis more, omnia 
oculis propriis invisere, omnia audire, 8t un¬ 
decumque invocatum , statim, veluti Numen» 
adesse, & assistere . 

Ad hcec \ non se solum , sed ministros etiam 
imperii , ac juris dictionis suce praestare debet , illos 
nempe in officio continere, nullam existimationis 
suae partem committere , cavere ab insidiis tene¬ 
brionum , dies, noclesque quasi in excubiis agere 
pro universae Reipublicae salute , prosperitate, gloria. 

Haec, licet summa , & divina magis sint , 
quam humana , tamen ita complecleris universa, 
ut qualis esse debeas dicturus , vix dixerim qua¬ 
lis sis. 

Quae enim illa tua gravitas sententiarum t 
Quae asseveratio in voce ? Quanta in oculis , ha¬ 
bitu , gestu , toto denique corpore majestas , <5 
fides ? 

Deinde quo temperamento potestatem tuam , 
fortunamque moderaris? Dux titulis , signis , sa¬ 
tellitibus , habitatione, sede, omniumque in 1e 
obsequio $ exterum modestia , labore , vigilantia 

civis, tutor, pater. 

Igitur cum nobis, quasi cum liberis pa¬ 
rens, vivis: eosdem nos, eumdem Te putas: 
par omnibus, & hoc tantum caeteris major, 
quo melior : ita vero semper gravitatem cum co¬ 
mitate conjungis, ut numquam oblivisci videaris 
munus illud , illamque dignitatem Tibi datam esse , 

Religionem sanctissimam summo studio, 6’ amore 
prosequeris, sine qua nec virtus , nec sapientia nec 
felicitas, neque ulla omnino, nisi ferina, societas 
exis tere potest. 

Infinitus essem, si quce de Te praedicari pos¬ 
sunt, singula vellem recensere. Quid enim a Te 
publice , quid privatim aclutn , quod transilire ora¬ 
tione aut praetervehi liceat? Quod momentum, 
quod immo temporis pun&um aut beneficio 
sterile, aut vacuum laude? Praeterea quid ad 
humanitatem, benevolentiamque mutuam inter ci¬ 
ves propagandam magis conferre potest socialitate 
illa , &: frequentia qua uteris in remissionibus 
ipsis tuis? Nonne semper Tibi in medio cibus, 
semperque mensa communis, ubi benigna in¬ 
vitatio, & joci liberales, & studiorum honor ? 
Nonne humanissime provocas , reddisque sermo¬ 
nes ad multam noclem, ut nemo plane sit cum 
quo duriuscule agas , Te uno excepto , quem pene 
labore conficis, cuique necessaria saepe subtrahis , 
ut nobis majora concedas? Inde tibi parcus, 8c 
brevis somnus, nullumque amore nostri angu¬ 
stius tempus, quam quod sine nobis agis. 

Quid loquar de liberalitate illa inexhausta , 
qua nihil praestantius , nihil Reipublicae utilius 

existere potest fquaque CambLAsiorum nomen totd 
pene dixerim Italia, immd etiam bond Europae 
parte jamdiu colitur, & veneratut ? 

Nemo ignorat qux, & quanta optime de 
Republica merita familia impenderit, praestiterit- 
que ad omnis generis commercia amplificanda , 
& ad itinerum publicorum securitatem 3 & ampli¬ 
tudinem procurandam : sub omnium oculis versan¬ 
tur pontes instaurati, & immensae moles torrenti¬ 
bus exaestuantibus objectae, quibus facium, ut ubi 
olim fluctus , 6’ sterilitas dominabantur, nunc uber¬ 
rimi colantur agri, & tutissima via 0) incedi 
possit. 

Nemo ignorat profusas largitiones , nemo 
periodicas victualium distributiones , quibus inopum 
fames propulsatur , matrimonia multiplicantur, in¬ 
fortuniis simul, & vitiis occurritur universis? 


(i) De nobilissima hac via quae secundo ab Urbe Genua lapide 
versus oram Occidentalem occurrit, & per ofto circiter mil» 
liaria protenditur, sequens extat Epigramma jamdiu conseri- 
ptum ab erudito viro Antonio Crispi Lusitano: 

Qua via nunc teritur valido tutissima muro , 

Fultaque substruttis pontibus , amnis erat : 

Qudque prius cautes prAruptaque saxa negabant 
Ferre pedem , rapidis nunc licet ire rotis. 

Camblasidum Soboles tribus hinc , inde inclyta binis 
Fratribus immenso par fuit una Operi .. 

Magna haec quidem sunt , sed admirationi 
esse magis , quam exemplo possunt. 

Illud vero imitatione dignum, quod cum in¬ 
gens pecunia beneficentissimae Familiae semper 
fuerit in nominibus , nullus unquam debitor ita 
est excussus, ut fame laboraret , nullus libertate 
privatus , aut corpore luere coaclus, quod non ha¬ 
buerit in cere. 

Quid plura? Non solum exemplo, Serenis¬ 
sime Princeps , Civibus praeire satagis, sed alios 
etiam favore, & praemiis accendere ad virtutes / 
& si quid a quoquam moliatur , aut proponatur 
novi 3 quod Reipublicce aliquam afferre possit com¬ 
moditatem , vel ornamentum , continuo laudare , 
adprobare, omni ope , atque opere obniti , ut quod 
feliciter est conceptum, utiliter perficiatur . 

In tantis autem fortunis, exemplis, hominum 
opinionibus, immo etiam honoribus, quanta tua 
in omnibus rebus moderatio , & verecundia! Qute 
in ipsa liberalitate ratio! Ambitio enim & ja- 
flantia, &. effusio, quidvis potius quam li- 
beralitas existimanda est,cui ratio non constat. 

Tandem qui pudor, quae continentia in his 
omnibus , qui tecum sunt! Qui deleclus in fami¬ 
liaritatibus ! Quae Familiae universae virtus, quae 
disciplina! 

Nulla dicam de ornatissima , atque amabi¬ 
lissima Matrona , quam Tibi sociam vitae ad¬ 
junxisti: tanta enim sunt quae de Ea praedicari 
deberent , ut reverentius fuerit integra , illibata- 
que cogitationibus , & admirationi Civium reser¬ 
vare , quam carptim, breviterque perstringere 
oratione. 

Nulla dicam de Fratribus, cum quibus unus 
tibi veluti spiritus , una voluntas, quibusque prae¬ 
cipue debemus , quod Genuae degas , & summo in 
honore constitutus Reipublicae praesis universae: hos 
enim ut participes habes laborum , virtutumque om¬ 
nium, ita communem oportet habere laudem, nominis¬ 
que immortalitatem . Neque sane , si vagari latius 
liceret, egregiorum Juvenum obliviscerer , in qui¬ 
bus magna Nobilissimae Familiae , & vero etiam 
Patriae reposita est spes $ quorumque indoles, in¬ 
genia 3 laudabilesque in prima ipsa adolescentia 
mores & studia jam aperte praenuntiant, Majo¬ 
rum famam, & generis claritatem meritis illos 
propriis esse superaturos , vel certe, sine ulla di- 
minudo ne , conservaturos. 

Perge itaque. Serenissime Princeps <S’ te¬ 
cum ipse cogita non Te „ de reliqua, & sperata 
» gloria jam laborare , sed de parta, dimicare f quoe 

» non tam expetenda sit, quam tuenda: Si quid 
» autem est adhuc assequendum, quod ad laudem 
» attineat, tuae summae prudentiae tantus usus 
» accessit , ut statim per spicias, Tibique , sine cu~ 
» jusquam hortatione, quotidie veniat in men- 
» tem. Non enim cum aliis , sed tecum jam cer - 
)> tandum} & quoniam theatrum tuis virtutibus 
,> est datum celebritate refertissimum , magnitudine 
» amplissimum, judicio exquisitissimum , contenr 
» dendum sane est, atque elaborandum, ut non 
» modd his rebus dignum fuisse, sed etiam ut 
» illa omnia tuis■ artibus superasse videare.' 

Superabis autem ; & Legislatorem, Magistra^ 
tum , Judicem ita Te praestabis, ut quae de iis¬ 
dem in Libello continentur, quem amplissimo no¬ 
mini tuo inscribere ausus sum, Tibi omnia con¬ 
venire , & de Te quodammodd. scripta fuisse ju¬ 
dicentur. 

Deum Optimum Maximum enixe precor , 
Serenissime Princeps, wTe Familiae , Patrice, 
Bonisque omnibus quam diutissime incolumem; 
servet. Vale . 


DE OPTIMA CONDENDI, 
INTERPRETANDI, DICUNDIQUE 

JURIS RATIONE 


Liber singularis 


N 

JL 1 on dubito quin plerosque mirari subeat, me, 
post tot tantosque summorum Virorum labores, aliquid 
de Legibus commentari in animum induxisse. Erunt for¬ 
tasse qui levitati id tribuant, vel etiam temeritati. Ego 
vero qui Civium, & praesertim bonorum judicium, ut 
magni in omnibus rebus faciendum existimo , ita quam- 
maxime vereor, ingenue fatebor, duo me ad hunc libel¬ 
lum conscribendum praecipue impulisse: primum ut opti¬ 
mi Legumlatoris, Jurisconsulti, atque Judicis imaginem 
in brevi veluti tabella adumbratam Ledori ante oculos 
sisterem, redderemque quodammod6 familiarem; quod 
sane & novitiis Jurisconsultis utile , & eis etiam qui 
majoribus Jurisprudentiae sacris initiati sunt, non inju¬ 
cundum futurum speravi \ deinde ut illis studiorum meo- 

a 

rura constaret ratio, penes quos , ad communem Reipu- 
blicse utilitatem, mei esse volo, omniumque vigiliarum 
mearum arbitrium. 

Ouibus si illud quoque accesserit, ut inimicorum Ju¬ 
risprudentias conatus retundam , Sc Philosophorum animos 
'cum Legum studiis conciliem, operam me inutiliter haud 

collocasse meam arbitrabor. 

An id, quod animo intendi, verbis assecutus sim, 
nescio. Verum ne confidenter cum Ledoribus egisse vi¬ 
dear , id sane audeam asserere, me nihil omisisse ut as¬ 
sequerer : etenim quas sequuntur partim a viris sapienti¬ 
bus jampridem proposita fuerunt, partim assidua peperit 
meditatio, omnia ver6 ab amicis, quibuscum una ssepius 
communicavi, correda, expolita, & tandem sunt adpro- 
bata; utrum id jure, an assentatorie fadum, aliorum 
esto judicium. Utcumque res cedat, spero fore, ut si 
quid offensum sit in hoc tenui libello indulgentiam ve¬ 
recundia deprecetur, brevitas obtineat. 

$• I. 

legislator. 

Serendi mores , non omnia Legibus sancienda. 

Cic. de Leg. lib. i. §. 2. 

^Non ego hic praeceptis, regulisque uberiori ora¬ 
tione tradendis tempus insumam: sed Judicis personam 
indutus, optimi Legumlatoris speciem repraesentare cona¬ 
bor , quod in eximio libro ad M. Brutum de Oratore 
adgressus est Cicero, & vero praestitit. 

I. Ad illud itaque, ante omnia, mihi pro se quis¬ 
que acriter intendat animum: quae fuerint olim, a qui¬ 
bus, & quamobrem conditae Leges. Postea unde Le¬ 
gum ipsarum oriatur necessitas, quae earumdem natura, 
& vis esse debeat, quibusque adminiculis sociandae sint, 
8c juvandae, ut Reipublicae praestent incolumitatem, & 
ad veram virtutem, felicitatemque cives alliciant, atque 
perducant. 

II. Ferarum Gentium ea est indoles, ubi maximi 
obbrutuerint, non, nisi sensibus, ad agendum impelli , 
supra ea, quae in sensus incurrunt, numquam attolli , 
quae conservationi corporis inserviunt, ea solum curare, 
neque praeterea, beiluarum more, praeteritis tangi, neve 
futura prospicere; ut idcircd nudam hominis speciem prae 
se ferant, caetera animantibus comparentur (i).Cum autem 
qme ad vitae sustentationem necessaria sunt, parce ad¬ 
modum per se, sine cultura,suppetat tellus, atque ided 
venatione paranda sint; vix proprii corporis necessitati¬ 
bus sufficere homines possunt, imm6 ob praedae paucita¬ 
tem, frequentesque in saltibus concursus, subinde accidat, 
necess£ est, ut in se mutud arma convertant, se seque 
vicissim internecinis bellis conficiant. Quem in finem vix 
credibile est quos injiciat stimulos, spiritusque efferata, 
immanisque continua effusione sanguinis natura. 

III. Quae cum ita sint, rationem omnem, & intelligen- 

tiae usum exuere tum homines credendi sunt, Religionis 
juxta, atque humanitatis fieri incapaces, & ut viribus 
sunt, atque auftoritate pares, ita legum omnin6, 8c so¬ 
cietatis esse impatientes. a 2 


(1) Cicer, de Inyent. lib. 1. §. 2. 

IV. QuomodS verS ab hoc ferino errore, 8c exlegi 
vivendi genere ad civilem vitam primum alledli sint , 
humanosque mores sensim induerint homines , difficilli¬ 
mum, ac pene impossibile est invenire. Seu dixeris Re¬ 
ligionis, vel potius superstitionis sensu percitos in spe¬ 
luncis se se abdidisse, ibique cum certis feminis certo¬ 
rum liberorum procreationi studuisse, unde imperium 
familiare ortum, ex quo paulatim emanarit civile pri¬ 
mum Optimatum, deinde Populi universi, & denique 
Unius (i); sive a paucorum usurpatione, & tyrannide, 
venatorum nempe in agricolas, societatis initia deduxe¬ 
ris (2) ; sive demum opera humaniorum, Sc sapiendo¬ 
rum hominum, qui numquam existere desierunt , mansue- 
fados saepius illos, quos diximus, efferatos autumes (3); 
in magno haud equidem ego ponam discrimine; dum 
in universum de his, quas sum diflurus, mecum con¬ 
senseris circa legum omnium humanarum origines, Sc 
progressus, 

V. Quod san& de antiquissimis Legibus apud omnes 
nationes affirmare ausim , illud est; numquam eas fuisse 
vel consilio, Sc prudentia sapiendorum virorum inven¬ 
tas, Sc excogitatas , vel seniorum audloritate conceptas, 
vel palam, solemniterque populo propositas, 8c adpro- 
batas; sed paullatim, usu exigente, Sc humanis neces¬ 
sitatibus, fa&is primum, Sc exemplis singularibus jura 


(1) Ita opinatur Vicus in egregio Opere, cui titulus: Principj 
di Scienda nuova. 

(1) Vide sis Linguet in libro inscripto: Theorie des Loix Civiles , 
ou Principes fondamentaux de la Socicte. 

(3) Cicero in laudato libro de Inventione % 1 . 

omnia conflit isse , ex quibus deinue motes invaluerunt • 
Hi vero mores sive ut facilius memoria: mandarentur , 
seu fortuitd potius, rudiores enim gentes, & nondum 
satis societate subadte poetice loquuntur, versibus ex¬ 
pressi sunt, scripturaque inventa tabulis alicubi consi¬ 
gnati ; alibi ver6 ex prisca consuetudine juvenes illa ad- 
discere carmina a pueritia assueti: quas omnia statis qui¬ 
busdam diebus, vel solemnitatibus recurrentibus recitata, 
seu potius modulata, facilius in animis insculpta sunt , 
&c ad posteros dimanarunt. 

VI. Hanc consuetudinem non solum apud veteres 
omnes populos videre est, de quibus ad nos usque no¬ 
titia quaedam pervenit ; sed apud barbaros etiamnum in 
Africae, Americaeque litoribus, Sc Continenti existentes, 
vel Balthici, Oceanique insulis degentes ivenerunt ple- 
rique, qui in illis Mundi oris peregrinati sunt. 

VII. Sunt qui Leges ipsas XII. Tabularum versibus 
inclusas fuisse a Decemviris autumant, carminumque 
reliquias in pauculis, quae supersunt, earumdem frag¬ 
mentis, se putant invenire. Nos ver6, si ex his tam- 
tummod6 litem decidere oporteret, neque Leges XII. 
Tabularum , neque Saliorum ipsorum aded decantata car¬ 
mina versibus expressa fuisse putamus; utrorumque enim 
fragmenta, nostrarum aurium judicio, aeque a poetica 
mensura distare videntur. 

VIII. Verum quibuscumque demum, Sc quomodo¬ 
cumque cadentibus verbis conclusae primitus fuerint Le¬ 
ges , quod in praesentia haud vacat definire; hanc unam 
earum fuisse vim, Sc naturam, veterum populorum an¬ 
nales, atque omnimoda rerum humanarum experientia 

a 3 

consentiunt ^ ut videlicet rerum divisionem, juriumque 
inaequalitatem, quam inter homines aut occupatio , aut 
potius usurpatio viribus tantum fulta, introduxerat, nulla 
habita justitiae ratione , confirmarent, san&ionibus muni¬ 
rem, ab eisque quoquo modo imposterum intervertendis 
Cives deterrerent . 

IX. Illud autem potissimum commodi, atque utilita¬ 
tis ex societatis inventione effluxit , ut bellis sensim in¬ 
termittendis emollirentur mores, ut armorum vice, obse¬ 
quio , clientelis ditiores, & potentiores ad humanita¬ 
tis officia fledlerentur, ut demum homines inopia labo-* 
rantes vitae necessaria, non sanguine humano, ut olim , 
effundendo, parare, sed labore, & industrii, quorum 
barbari impatientes sunt (i), acquirere assuescerent. 

X. Hoc vero maxime secum reputent societatis 
hostes, velim, ea tum demum nobiliori valere suorum 
parte homines coepisse, qua proprii homines sunt, & a 
brutis animantibus secernuntur; ratione inquam , 8c in- 
telligentia ; quae ut in ferino illo, palanti, violentoque 
vitae genere tantum non obruta languescebat, ita socie¬ 
tatis otio fota quodam:nod6 , corporisque necessitatibus 
attrita, atque experredla, Civium exemplis exagitata, prae¬ 
miorumque blande illecebris enutrita, efflorescere primum 
visa est, atque uberrimos deinde artium, scientiarum, 
& disciplinarum omnium fru£tus emittere in lucem. 

Hinc ex praeteritorum experientia praecepta desum¬ 
pta honeste, beat£que vivendi, futuris animo praeviden¬ 
dis, praesentia moderari coepta sunt; finisque demum ali¬ 
quis bonorum , atque malorum inventus. 


(i) Tacitus de Morib. German. 

XI. At enim pestiferum illud <p/XauT tas venenum 
seu ad propria cujusque commoda, & cupiditates omnia 
referendi, subjiciendique, conatus, qui depravatis om¬ 
nium hominum animis primus exoritur, perpetu6 insidet 
& moritur extremus; illud, inquam , venenum bona h*c 
Civitatum inficit universa, & in totidem convertit hu- 
mani generis calamitates. 

XII. Nonne illa ipsa est ratio societate exculta, Sc 

ad maturum quemdam vigorem perdudta, quae pauco¬ 
rum dominatui, seu potius libidini subjicit universos; 
quae legibus tamquam militi auxiliario, domi Cives in 
servitutem redigit perpetuam, bellisque ultr6, atque inju¬ 
ria ubique terrarum inferendis, ubi solitudinem fecerit, 
pacem appellat; quae boni publici obtentu malorum om¬ 
nium cohortem ab inferis evocat, annona frumentum , 
tributis bona fortunasque , ipsamque deleftu plerorum- 
que vitam destruit, abripit, pessundat; quae ex virtuti¬ 
bus nihil, nisi honestatis larvam relinquit, atque, alia 
ex aliis ne&endo, vitia multiplicat in immensum; quae 
demum licentiae, atque servitute , pejori longe 

remedio, medetur, ignorantiam erroribus, &. supersti¬ 
tionem propulsat a&iOTYirn ? 

XIII. Non ego sane ille sum, qui aut civitatum cor¬ 
ruptarum ulcera dissimulando exasperem, aut expolitam 
quamlibet flagitiosorum hominum contra bonos conjura¬ 
tionem rudi, atque exlegi barbarorum vitae anteponendam 
mentiar. Hoc verd tantum pro virili tuear, non leges, 
non hominum inter se conspirantium consensionem, non 
illam veluti divinae particulam auras caussas esse malo¬ 
rum , quas in Civitates incubuerunt; sed illum ipsum , 

a 4 

quem dixeramus, Vitevrtas conatum , qui ex pravis in¬ 
clinationibus cum ignorantia conjungis progignitur, om- 
niumque abutitur, & in exitium convertit, quas saluti ma¬ 
xime , felicitatique hominum a Deo Optimo Maximo in¬ 
venta sunt. 

XIV. Quamobrem si Civitatum diligenter incunabula 
introspexeris, incrementa, & conversiones; vicissitudi¬ 
num omnium scaturigines in animo ipso humano, re¬ 
rumque circumstantium natura, 8c varietate animadver¬ 
tes; facilique inde negotio cujusque Reipublicse, legum, 
& magistratuum, rerum denique vel domi, vel belli ge¬ 
starum origines , rationesque apprime cognosces . 

XV. Conati subinde sunt, qui sibi sapientes vide¬ 
bantur, se supra caeteros mortales attollere; posteaque 
veluti cum Superis conversati, divinoque Numine afflati, 
Leges se divinitus accepisse effinxerunt , crediderunt saep£ 
fortasse , quae, illorum erat temporum incredibilis imagi¬ 
nandi vis; atque ita, felici impostura, sua Civibus ali¬ 
quando commenta probarunt; ut plurimum verd quibus¬ 
dam admirationi, caeteris contemptui fuerunt eorum de¬ 
liramenta . 

XVI. Duplex vero distingui potest veterum illorum 
Legumlatorum genus. Vel enim , ut civili quadam pru¬ 
dentia , rerumque experientia reliquis antecellerent, eo¬ 
dem tamen cum caeteris Civibus vivendi genere uteban¬ 
tur , in publicis Reipublicae negotiis versabantur, summae¬ 
que rerum praeerant. Et hi sunt antiquissimi apud omnes 
Nationes, veluti Minosses apud Cretenses, apud Lace¬ 
daemonios Lycurgus, Numa ver6 apud Romanos. Vel 
habitu ? moribus, vita a reliquis differente totos se con- 

templationi, vel Philosophiae, quam vocant, dedidere; 
atque ut universo humano Generi censores, ita se Civi-' 
tatum magistros, ac praeceptores praebuerunt. 

XVII. Porrd dum primi veteres consuetudines novis 
sandionibus corroborant, aut externas, ipsi quoque ex¬ 
tranei invehunt in Civitatem, non reformandis moribus, 
hominibusve quomodolibet in integrum restituendis in¬ 
cubuisse dicendi sunt, sed vitiorum, &. corruptelarum la¬ 
bilem, fluxamque naturam constanter ad unum finem 
fledendo, artifices, negotiatores, nautas, milites , latro¬ 
nes publicos efformasse, prout sua quemque Legumla¬ 
torem impulit natura. 

XVIII. Philosophi vero a rerum usu remoti, &c as¬ 
siduis cogitationibus abstradi, optimum quemdam Rei- 
publicae statum sibi visi sunt invenisse. Et nescio an 
singulari in Cives amore, an potius vanitate addudi, pro¬ 
pria inventa literis consignarunt, inani fortasse spe il¬ 
lusi , fore ut aliquando genus humanum resipisceret , & 
eorum consiliis uterentur Populorum Principes, Redo- 
resque Civitatum . Verum, ut aliqua utilia proposuerint, 
quod nolim diffiteri; in eo tamen graviter peccarunt , 
quod Legumlatorum personam sumentes, diversis popu¬ 
lorum ingeniis parum studuerunt, & moribus, consue¬ 
tudinibusque olim inolitis tantisper connivere omnino 
detredarunt. Unde evenit , ut vix legentium curiositati 
satisfecerint, cauterum publice inutilis vel etiam exitialis 
beatorum horum otiosa fuerit sapientia. 

XIX. Illud denique utrisque vitio maxime verten¬ 
dum, quod, itinerum ipsi ignari, aliis praeire ausi sint; 
felicitatisque acquirendae praecepta tradiderint, quam, ex- 

b 














pertes ipsi, neque ubi terrarum consisteret,norant, neque 
quibus artibus esset assequenda. Atque ita res humanae cae¬ 
co quodam impetu (i) ferri; viribus, astu, conjuratio¬ 
nibus, luxuria, discordiis, vitiorum omnium ingruente 
colluvie regna condi, augeri, converti, corrumpi, dis¬ 
solvi: hominesque omnigenis jaftatos miseriis alia post 
aliam calamitatum procella obrui, tandemque super in¬ 
cumbenti malorum omnium mole absorberi. 

XX. Miretur profedtd quispiam, quid hac ad leges 
pertineant, quae de bonis, fortunisque statuunt, eaque 
solum vindicant crimina, quae Reipublicae laedunt tran-i 
quillitatem. Brevi hujus vitae curriculo, submurmurant 
novitii hujus aevi Philosophi, circumscribitur Legumla¬ 
toris officium , neque tam veritatem , virtutem , felicita¬ 
tem, quam opinionem spettare debet, utilitatem, eamque 
praesentem , totiusque Reipublicae incolumitatem. Liber¬ 
tatis, dominiique perpetua cuique Civi conservatio, est 
veluti basis, ac fundamentum, cui Civitatis cujusque 
innititur aedificium. In hunc finem conditae leges, creati 
Magistratus, inventa supplicia, illata, atque suscepta bella, 
decretae legationes, inita foedera, Societas ipsa demum 
Dei Optimi Maximi beneficio inter homines constabilita. 

XXL Summo huic Rerumpublicarum fini si aliquid 
addas,pergunt, omnia misceas, atque optimi obrentu ma¬ 
la ingeras universa. Animorum medicinam veritati rete¬ 
gendae, instillandaeque virtuti prae se ferre, hominem- 


(i) Si speftes hominum judicia & desideria , non si Dei Opti¬ 
mi Maximi providentiam, a quo omnia pendent, & qui 
summa cura sapientia mundum hunc regit universum. 

que non bonum civem, efficere velle, sed sapientem 
& Vod, est mate feriatorum hominum commentum, qui 
sibi superba juxta , atque crudeliter, ea, Religionis spe¬ 
cie, vindicant, quae cujuscumque conscienti® sunt per¬ 
mittenda. 

XXII. Ex his veluti scienti® primordiis, mirum sa¬ 
ne quas inconditas eruere sibi visi sint veritates, qu® 
rerum juxta natur®, atque omnium temporum, ac po¬ 
pulorum histori® repugnant. 

Hinc nullam peite Religionis curam gerere oportere 
Reipublic® Moderatores, & quam quisque de Superis, 
deque animi humani natura foveat opinionem, insuper 
habere; disserendi, scribendique in utramque partem de 
quibuscumque rebus jus esse cuique de plebe, hanc quippe 
unam eruend® veritatis viam datam hominibus, qu® 
adhuc in puteo Democriti delitescat. De moribus vero 
aut nulla censura , aut qu® soli, atqu® aeris temperiem 
sequatur, vel qu® priscis populorum consuetudinibus 
conveniat,rerumque publicarum rationibus non adversetur. 

XXIII. Nil propterea constans, nil uniforme, nil sui 
usquam simile reperias. Hic varias Civitatum formas, 
& quomodd unaquaque oriatur, quibusque constet arti¬ 
bus, scrutatur: defedus subinde Sc vitia cujusque pro¬ 
sequitur, atque humani generis calamitatibus aut igno¬ 
ranter connivendo, aut ridendo crudeliter , insultat po¬ 
tius quam medetur. 

XXIV. Sunt qui rerum omnium humanarum ignari, 
perfedlam comminiscuntur inter homines squalitatem, & 
Legislatorum, Magistratuumque, qui jam in societate exi- 
stunt, osores, nihil nisi omnium omnino suffragiis de 

Republica statui patiuntur. Atque ita dum homines supra 
hominum naturam attollere velle videntur, tandem, de¬ 
speratione ada&i, ad bruta deprimunt animantia. 

XXV. Ille verd se omnium ostendisse noxinxurctrov 
hodie arbitratur, qui terrae magis, artium, operumque 
omnium culturam commendet, qui tertio quoque verbo 
longinquas navigationes, atque omnis generis erepet com¬ 
mercia; & dum libertatis, humanitatisque inania (i) vo¬ 
cabula millies, & ad nauseam Ledorum auribus inges¬ 
serit, se tum vere humani generis restauratorem salu¬ 
tandum pro sua audoritate decernit. 

XXVI. Nonnulli etiam, superiorum naufragio cau¬ 
tiores, inediam inire viam maluerunt, nimiam veterum 
prudentiam felici aliquando novorum temeritate tempe¬ 
rantes . Societatis idcirco, & Religionis, quam ipsi vo¬ 
cant, naturalis, essentiam, atque utilitatem indissolubili 
nexu glutinari posuerunt; quod praeterea spedat ad quae¬ 
dam peculiaria dogmata , quae vera licet, ac saluberri¬ 
ma, non sola rationis disciplina*, sed ipso docente Nu¬ 
mine, hominibus innotescunt; foedus quoddam iniri pos¬ 
se inter istorum asseclas, & Reipublicae Principes, quo 
Collegium, seu mavis Ecclesia constituatur, penes quam 
jus sit Religionibus rudiorum animos imbuendi, & lenis, 
blandaque morum ad Civitatis felicitatem censura; dum. 
ne eseteri opiniones suas ferro, ignique ejurare adigan- 


(i) Inania imrao etiam odiosa , si quis, ut fieri solet, erroribus 
propinandis, abutatur; re tamen ipsa nihil est in terris pra^ 
stantius libertate, nihil diyinius mutua hominum inter sc 
benevolentia . 


i 


*5 

tur, immS, muneribus publicis solummodo exceptis , 
communi cum aliis Civibus jure censeantur. 

Hxc san£ sententia (i) quandam veritatis speciem 
habet, in quam sicuti diligentius animadvertere non va¬ 
cat , ita neque refellere, neque probare in animo est. 

XXVII. Quoniam autem, ut illuc redeam, unde 
mea tantisper deflexit oratio, non, quem doceam, Le- 
gumlatorem quaero, sed quem probem; non larvis seor¬ 
sum delendis, sed optimi imagine depingenda, verita¬ 
tem vindicabo, qua , ut tenebrae, sole oriente, errores 
evanescent universi. 

Legumlatorem igitur probabo primum eum , qui 
quid verum, justumque in omni re sit, videbit; dein¬ 
de quid deceat. Haec enim sapientia maxime adhibenda 
Civitatum est gubernatori, ut sit temporum, personarum¬ 
que moderator. 

XXVIII. In eo est hominis a beliuis positum dis¬ 
crimen , ut in agendo non solo instindu, non impetu 
quodam caeco feratur, sed ratione dirigatur; ut videli¬ 
cet felicitate sibi, tamquam fine , proposita , cum ea eli¬ 
gat congruentia, adverseturque contraria. 

XXIX. Hoc ver6 differunt a stulto sapiens, a malo 
bonus, quod ille, incompositis animi motibus abreptus , 
falsa veri specie illuditur, maximamque pro beatitudine 
infelicitatem insedatur ; bonus autem hominis natura 
probe perspeda, secundum eamdem vita: cursum dirigit, 
& ad unam veritatis normam ut opiniones, ita affedus 


(i) Hanc Sententiam tuetur Dr. Warburton in Opere Anglicc 
inscripto; The Alliance between Church and State &c. 

omnes componit. Ambo compotes rationis: verum adu¬ 
lando servit in primo , monendo dominatur in secundo. 

XXX. Jam ver6 neminem ad aliena curanda,qui suis 
nesciat providere,idoneum fore, in comperto est. Quam- 
obrem ut, ad virtutem , felicitatemque sibimet ipsi pa¬ 
randam , non illud in universum nosse sufficit , quae 
virtus, qua felicitas sit ; sed vitiorum omnium caussas, 
effedlus, remedia, ut caveas, inhorrescas in antecessum, 
8 c medearis ex post fa&o; virtutumque omnium probe 
introspexisse naturam oportet, officia, 8t consequentia, 
ut blande ad eas inclinetur voluntas, divinoque earum- 
dem adspedu suavissima perfundatur voluptate ; ita ad 
justum societatis regimen , quid ingenii cujuscumque 
homines ad agendum impellat, necessk est didicisse , ut 
quibus rebus a flagitiis ,& criminibus paulatim cives aver¬ 
tuntur, uti opportune possis, & honestatis deinde leniter 
animis amorem instillare; quod optimum est, & tutissi¬ 
mum justitiae, 8c publicae tranquillitatis munimentum. 

XXXI. Quae cum ita sint, ille mihi semper com¬ 
ponendis Civitatibus natus, formandisque ad virtutem 
hominibus visus est, qui universalem Dei Optimi Maxi-» 
mi in regendo humano genere providentiam contempla¬ 
tus , imitatusque , Societatem , Rempublicamve cui prae- 
est, quoddam veluti indivisibile corpus considerat, Sc 
partibus ita consulit singulis, ut ad totius salutem cor¬ 
poris oculos animumque potissimum intendat. 

XXXII. Verum eodem pene modo quo singulorum 
hominum vita in aetates distribuitur diversas ^ infantiam, 
pueritiam, adolescendam, virilitatem , senedutem, qua¬ 
rum unicuique propria indoles, & natura; ita in mui- 

torum hominum Societatibus usuvenire ratio docet, om- 
niumque temporum experientia demonstrat. Quamobretn 
non secus atque optimi parentes in educandis filiis, Po¬ 
pulorum potius Pater,quam Dominus, Civium, ac Sub¬ 
ditorum cum ingenio, tum maturitati disciplinam accom¬ 
modare satagit. Ex brutis primum homines efficere co¬ 
natur , tum Cives ex hominibus, ex Civibus denique bo- 
nos, sapientes, beatos. Illud porrd praecipue animo re¬ 
putandum , non materiae machinamentis homines compa¬ 
rari , neve praeterea commutari, destrui , & velut ex 
integro effingi quomodo velis, aut impulsu quodam vio¬ 
lento trudi quo lubeat , tamquam ad artificis nutum. 
Sua constat peculiaris humano generi, & quidem ma- 
x\mb invia, & praestantissima natura. Ea vero non la¬ 
tet, quem quaerimus, Legumlatorem; atque idcirco quam¬ 
quam majoribus sapientiae sacris initiatus, non continuo 
cum profanis Mysteria omnia censet esse communicanda; 
sed probe perpendit quid quaeque Civitas ferre queat, 
quid pati recuset. 

XXXIII. Cum efferatis res est, Sc qui nihil non ar¬ 
mis vindicant, & parant ? Horum ut nulla futuri pro¬ 
videntia, sic nullus poenarumj ac suppliciorum timor: 
adde quod res illis familiaris, mors > & nulla tanta au- 
dloritas, quae poenas hominibus adeo viribus valentibus 
constanter possit irrogare (i). Ea de caussa vix aliquis 
legum superest usus. 


(i) De his dici possunt quae de Achille Horat. in Arte Poet. 
Impiger, iracundus , inexorabilis, acer , 

Jura negat sibi nata , nihil non arrogat armis . 

Sensibus pene solis horum vita circumscribitur; 
sensibus itaque, Si quibus rebus maxime sensus percel¬ 
luntur omnia tentanda . Procellosi animorum fludus, 
adverso undarum aestu, ventorum afflatu, vel opposita 
saepe rupe sistendi, & retrorsum fledendi. Paucis: exem¬ 
pla exemplis delenda, & moribus vincendi mores. 

XXXIV. Saluberrimae vero hujusce artis illuc sum¬ 
ma redit: ut per feralium intervalla, ac veluti spira¬ 
menta commotionum, jucundas maxime res eorum sensi¬ 
bus objicias, atque ita sensim permulceas , 8c innoxiis 
voluptatibus assuefaciendo crudeles animos fledas , & ad 
humanitatis sensus emollias (i);ut cupiditates cupidita¬ 
tibus committas , & pacificis indulgendo, mortiferas com¬ 
pescas ; ut denique, ingruente procella, candente, &c 
reboante tonitribus Caelo, monstrove, aut portento alio 
se in adspedum dante, occasionem nadus, supremi, 
terribilis , & longe supra hominum vires potentis Nu¬ 
minis ideam attonitis mentibus ingeras. Unde Religioni¬ 
bus , templis, festis, omnigenoque sacrarum caeremo¬ 
niarum apparatu , animos vincias, & quocumque vo¬ 
lueris impellas, convertasque; voles autem non nisi ad 
virtutem , & ad felicilatem . 

XXXV. Hinc Poetices, & Musices usus, hinc mira 
ludorum, 8c spedaculorum omnium elucescit utilitas : 
neque aliqua neganda priscis Legumlatoribus sapientia , 
qui his omnibus, quamquam male, nec ad quem debue- 

(1) Huc maxime confert Liberalium Artium studium, de quibus 
•vere cecinit Poeta: 

.... Ingenuas didicisse fideliter artes 
Emollit mores , nec sinit esse feros . 

rant finem, usi tamen sunt, nec sine quodam emolu¬ 
mento . 

XXXVI. Hoc sane quodeumque animo destinabis , 
longe facilius assequeris , si praeclaris, & ingentibus fa- 
dis Populum reverentia, & admiratione erga te perfun¬ 
des , omniumque tibi, benefadis, benevolentiam concilia¬ 
bis. Nihil a te nisi magnum, St salutare vulgo omi¬ 
nabuntur; alacriter proinde, & in spem bonam eredi 
capessent jussa, St exequentur consilia. 

XXXVII. Quod aliquand6 adeptus, numquam in* 
terquiescec optimus Princeps: ac veluti navis gubernator, 
qui in Caeli temperie, St nubium dispositione, ventorum 
vim, St maris agitationem prospicit, St antevertit ,tum 
circumstantium scopulorum , insularum , litorumque natu¬ 
ram investigando, pericula vitat, St ad syderum demon¬ 
strationem indesinenter cursum temperat; ita rerum ci¬ 
vilium vicissitudines contemplabitur, morum, St opinio¬ 
num mutationes, earumque caussas, cum finitimis, remo¬ 
tisque Gentibus communicationem, St ideo peregrinarum 
Religionum, artium, cupiditatum appulsum, omnia de¬ 
nique Populi in quibuscumque rebus incrementa, con¬ 
versiones , inclinationes . 

XXXVIII. Neque contemplabitur solum, sed utilia 
promovebit; noxiis intercludet viam , promiscua limitibus 
coercebit. Legibus vero solemniter conscribendis, publi- 
candisve tum locus erit, cum boni jam inter plerosque 
inoleverint mores, redaeque de vitiis, deque virtutibus jam 
multitudinis animis inhaeserint opiniones. Hoc namque Le¬ 
gumlatoribus praecipue cavendum, ne quid umquam pu¬ 
blice, statuere moliantur, nisi plerorumque reyerenua^ 

h 

atque adprobatione exceptum iri certo sciverint: m nem- 
p& Leges communis sint quaedam veluti expressio volun- 
ratis^ qua universi Cives, non suffragio aut tabulis, quod 
fieri ssepe nec potest, nec debet, sed tacita & obsequen¬ 
ti animorum conspiratione Sc concordia, se aliquid fa- 
duros promittunt, vel omissuros, & in certam violata¬ 
rum Legum poenam consentiunt. 

XXXIX. Si te aliter gesseris,, horum alterum eve¬ 
niat , necesse est: vel ut timore r S< violentia obtinere 
pergas, quod sponte nequeas, si tamen viribus antecel¬ 
lis; vel ut impuni violatarum Legum vis omnis elangues¬ 
cat, teque sero imprudentiae poeniteat tuae. Quorum illud 
naturae , & dignitati hominum adversatur omnino , ani¬ 
mos spoliat ingenito vigore, laqueos injicit conscientiis, 
mutuam erga membra Societatis confidentiam evertit , 
atque homines ad pecudum classem redigit; hoc vero 
totam solvit, 8c corrumpit, nedum justitiae, & legum- 
lationis, sed Societatis ejusdem compagem , cives freni 
cujuslibet efficit impatientes, ut solo dominationis no¬ 
mini inhorrescentes, licentiam praeoptent, mutuo digla- 
dientur, civilibus se bellis conficiant, & ultima ferarum 
gentium mala tandem patiantur. 

XL. Mitto exempla tum vetera, tum nova, quae 
facile in memoriam revocare; quaeque potentius, quibus 
oportet, persuadebunt, aliam esse brutorum animantium, 
aliam hominum curam. Cum igitur jam ad quamdam 
maturitatem Cives, subditive pervenerint, leges ferre 
decebit, dum illud semper, ut diximus, prae oculis ha¬ 
beas; ut justa jubeas, ad veritatis videlicet normam exa- 
da, deinde ut opportuna, ad tempora nempe, & per¬ 
sonas convenientia. 

XL 1 . Ut justa decernas , numquam uni tibi te fide¬ 
re necesse est ; verum de quacumque re jura dicenda 
sint, sapientissimi, & qui in eadem maxime valeant viri 
in consilim sxpius adhibendi: ut opportuna, Populi, 
quas in praesentia tenent, opiniones, consuetudines, stu¬ 
dia perquam diligentissime perscrutanda. Ita ea quae spe¬ 
randa sint certd scies, antequam te in incertam periculi 
aleam committas. In civilibus enim rebus non tam sae¬ 
pe , quid statuas , spectandum est, quam quomodd . Mille 
porrd in animorum penetralia sunt via:, St summa rei 
in hoc sita est, qua quemque tentes ; exteris aut aditum 
praebebunt difficillimum, aut inaccessi penitus erunt. 

XLII. Verum ut ad particularia tantisper descendamus; 
tria in Legibus praecipue attendi possunt., quibus de re¬ 
bus j quo modo , St quibus verbis sint concipiendae . 

XLIII. Illa Legum est virtus, seu mavis, finis: ut Ci¬ 
vitatis formam, & Magistratuum omnium officia, justi¬ 
tiae nempe administrandae rationem praescribant, quod ju¬ 
ris publici nomine solet censeri: praeterea ut fide in con- 
tra&ibus sancienda , praecipitantiae occurrant, imbecillita¬ 
tem sustentent, amoveant fraudes; demum ut bonos mo¬ 
res alant, & tranquillitatem universorum, felicitatemque 
promoveant, poenis in improbos infligendis, quae cujus- 
que criminis, flagitiive naturam sequantur, ac veluti de 
corpore sano corrupta membra amputando, mortem aver¬ 
tant . 

XLIV. Quare Leges sunt instar remediorum, quibus 
tunc solum utendum cum adversi obsideris valetudine ; 
dum e6 tamen res nondum processerit , ut totum quan¬ 
tum est corpus, vis morbi occupaverit , nullaque spes 

jam effulgeat salutis; etenim neque mala tam poteris 
pati, neque remedia; Sz reliquum quod decretis vitae, 
naturae conversionibus, seu potius Superum consilio erit 
relinquendum . 

XLV. Numerus itaque Legum > quibus advocatos, 
judices, juris dicendi modum adjunxeris, a simplicitate, 
vel infedione morum definiendus. Nullae apud barba¬ 
ros , nullae apud flagitiosos vel ignorantia-, vel viola¬ 
tione Leges, quia ferre non possunt; nullae apud bonos, 
quia non egent, plusque ibi boni mores valent, quam 
alibi bonas leges . 

LXVI. Patet inde quibus de rebus eae sint condendae: 
ubi enim metus est ne intumescentis fluminis aestus ripam 
effodiat, ibi agger opponendus, ut intra alveum conti¬ 
neatur. Proinde si de Reipublicae statu stabiliendo aga¬ 
tur, populorum indoles maxime spedanda, tum imperii 
fines, veterum consuetudinum natura, 8c rerum ante 
adarum series; atque illa demum regiminis seligenda for¬ 
ma, quae praesenti omnium utilitati potissimum conve¬ 
niat, non quae otiosorum sapientium suffragiis optima 
judicetur. 

XLVII. Quod ver6 attinet ad obligationes legitimas 
definiendas, adiones explicandas quibus sua quisque as¬ 
sequatur, jusque universum dicandum; illud admodum 
interest animadvertisse quo in gradu rerum humanarum 
civilium subtiterit progressio: aliter enim obtusa, ali¬ 
ter acutiora ingenia afficiuntur; alia de quibuscumque 
rebus fidei faciendae ratio , cum jam scriptura adinventa, 
creati publici Tabelliones; alia vero si unicum probatio¬ 
num genus, testimonia., quae fluxa, brevique hominum 
memoria continentur. 

XLVIII. Superest., ut de criminibus deque poenis 
videamus. Quae quaestio quum multa cum praecedentibus 
habeat communia, illud tamen ipsi est quodammodo 
peculiare, ut eximiam quamdam requirat naturae numa- 
n* scientiam, St miram in investigandis, eruendisque 
hominum moribus, animisque sagacitatem . quarum pri 
ma Legumlatori praecipue necessaria est, h<ec autem 
Judici. 

XLIX. Hic ver£> iterum, ac tertio , & secum ipse 
animo reputabit, & cum aliis miscebit consilia cautus 
Legumlator, primum ut cognoscat quas crimina, Sc fla* 
gitia ita quaedam solummodo Civitatis , vel Societatis 
membra corruperint, ut universi Cives in eorum aequam 
punitionem consensuri credendi sint: deinde ut quibus, 
quaeque facilius, firmiusque aboleri possint, suppliciis uta¬ 
tur . Utetur vero maximi opportunis si admissi facinoris 
totam, quanta est, turpitudinem, ac deformitatem in 
Civium mentibus altius insculpant , universorum veio 
oculos, animosque sensu quodam miserabili stuporis, 8c 
metus ita impleant, ut ab iisdem imposterum perpatran- 
dis quemlibet obstinatiorem retrahant , deterreantque* 
Huc porro mirum in modum conferunt non tam crude¬ 
lia , quam prompta supplicia, quae veluti sponte cum 
criminibus consociari, atque a pestifera eorumdem natu¬ 
ra diffluere vulgo videantur. 

L. Hic sane locus esset nonnulla praescribendi de 
singulis criminibus j flagitiisque; quae cuique respondeat 
magis, & ad quodque eradicandum potissimum conducat 
poena; quandd palam , Sc diredle invadenda , quando ve*- 
ro veluti per cuniculos, circuitione quadam circum* 

venienda. At siquidem non Leges condere statuimus 
sed condendarum rationem ostendere , aliqua tantum an- 
nedtimus de quaestionibus, nimirum de omnimodo judi¬ 
ciorum apparatu, qui detegendis criminibus inventus est. 

LI. Ubi de probationibus agitur, quoquo demum 
modo eae faciendae sint; non tam Leges, & Jurisconsul¬ 
ti, quam ipsa rei natura monet, earum vim, & virtu¬ 
tem vix in universum , & genericfe a Legumlatoribus 
posse circumscribi, aequitate vero, & religione judican¬ 
tium aestimandas. Quo pertinent non .modo levia indicia, 
quibus praesumitur, vel conjicitur crimen, quaeque ad 
instruendum judicium, custodiendum reum, habendas 
quaestiones necessaria sunt, licet non ejusdem omnia na¬ 
turae: veium ipsa testimonia, reorum confessione-s, & 
si qua sunt alia, quae fidem maximi faciunt in judiciis. 
Haec omnia a Judicibus ponderanda sunt , & alia pro¬ 
banda, alia rejicienda. Quae vero probare, quaeque opor¬ 
teat rejicere, non tam certis limitibus potest definiri, 
quam quaedam regulae praescribi in quas pro re nata in¬ 
tueantur Magistratus ad veritatem assequendam per in¬ 
finitos circumstantiarum, hominumque in varias formas 
se se effingentium anfradtus. Verum quamquam haec bo¬ 
no Judici utilem praestent operam , ut noxios ab infeli¬ 
cibus, iniquitatem ab justitia secernat, non aeque impro¬ 
borum ignorantiae, avaritiaelibidini coercendis sufficiunt: 
ambiguae enim sunt, & quamdam habent latitudinem, 
quae in pravas interpretationes impuni, & sine aperto 
redargutore potest detorqueri: ut proinde illinc pendeat 
universorum salus, ut boni viri justitiae administrandae 
praeficiantur, qui yere sint Legum Interpretes, non ca¬ 
lumniatores. 

LII. Hadlenus in legibus ipsis quid a bono Legum¬ 
latore expedlandum sit exposuimus, videamus in prae¬ 
sentia quibus illae verbis sint concipiendae, & quomodo 
publicandae. Si qua res est in rerum omnium civilium 
universitate, quam varik moderari necesse sit pro tem¬ 
porum , ac personarum varietate, illa est praecipue de 
qua nunc agimus. Verum, ut in caeteris disciplinis, ita 
in hac accidit, omnium sine controversia praestantissima, 
ut non tam rationi adhaereamus, quam praeconceptis opi¬ 
nionibus , vel praeclaris exemplis; reliqua ver6 repudie¬ 
mus , &. damnemus quae vel minimum ab eisdem differre 
videantur. 

LIII. In Civitatum initiis cum primum leges in scri¬ 
pturam redigi, atque publicari ceptae sunt, nulla pene 
Legumlatorum industria , nullaque animorum opus fuit 
praeparatione. Tunc id solum agebatur, ut majorum in- 
stitua vetustate consecrata, priscique mores, qui profun¬ 
das in populorum animis jam egerant radices solemnibus 
verbis concluderentur: cujus rei duplex erat commodum, 
primum ut facilius cuique innotescerent, & memoriae 
insculperentur: alterum ut majorem quamdam stabilita¬ 
tem rebus publicis compararent, novis consuetudinibus, 
& peregrinis caeremoniis arcendis, atque eliminandis. 

L 1 V. Quoniam vero istiusmodi Leges ab inolitis 
moribus vim omnem mutuabantur, & non nisi verbis 
tenus discrepabant: nulla suasione, & nullo civilis pru¬ 
dentiae molimine opus erat, ut populo probaremur. Hinc 
verbis quam paucissimis, sine uberioris orationis pompa ^ 
atque apparatu, nulloque adhibito rationum ^ atque ar¬ 
gumentorum circuitu, pressim, diredle, atque jubendi 
modo proponebantur. b 4 












LV. Vetustissimarum Legum simplicitas, & veneran¬ 
da quaedam majestas, posteriorum sapientum oculos per- 
celluit; qui superstitione quadam in transversum adii inde 
legum quandocumque, Sc ubicumque ferendarum ratio¬ 
nem sumendam esse asseruerunt: quasque leges vel hi¬ 
lum ab illarum forma, & verborum involucro discede¬ 
rent, aspernati sunt, & vix legum nomine dignas cre¬ 
diderunt . 

LVI. Non equidem inficior ita scriptis legibus usas 
fuisse nationes celeberrimas, Graecam praecipue, & Ro¬ 
manam , ut docent LL, Decemviralium, quae supersunt 
fragmenta; immo ipsum Judaicum Populum, cujus Le¬ 
ges , quas etiamnum habemus, omnium, quae extant, 
sunt antiquissimae. Verum id non consilio quodam ple¬ 
rumque fadtum est, sed ita populorum natura, ac tem¬ 
porum circumstantiis exigentibus. Similiter ob eamdem 
rationem conceptae sunt leges recentiorum populorum quo 
tempore barbariem exuere coeperunt. Nemini ignotae sunt 
Gentium Septemtrionalium leges a Lindenbrogio colledlae, 
Hispanorum, & Gallorum consuetudines ab eruditis viris 
illustratae; 8c quamplurima Italiae nostrae Statuta Muni¬ 
cipalia , quae ex consuetudinibus medii aevi maximam par¬ 
tem conflata sunt. Hi tamen omnes legum novarum 
Codices vetustissimas Leges imitantur, neque porro Nu¬ 
mini cuidam tutelari, neque reconditae Legumlatorum 
sapientiae acceptae referri possunt. . 

LVII. E contrario cum barbariem, ac feritatem de-* 
posuissent Nationes, & non solum domesticis exemplis, 
& rerum ad sensus appellentium speciebus ad agendum 
impellerentur; sed ratione uti paullatim assuescerent, pra> 


teritis videlicet, & faturis praesentia moderari; & a b 
extraneis etiam Nationibus ad propriam disciplinam exem¬ 
pla sumere non dedignarentur ; alia ratione explicari, 
proponi Leges ccepeiunt . 

LVIII. Propterea si quid novi statuere vellent sum¬ 
mi Imperatores, quod maximi e Republica esse arbitra¬ 
rentur, postquam penitius in negotii naturam inquisivis- 
sent; in Lege ipsa consilii sui rationem aperiebant: fa- 
fti nempe, corruptelarum , & vitiorum quibus occurrere 
satagebant, seriem, naturam, atque effedta declarabant, 
remediorum, sive institutionum novarum cum opportu¬ 
nitatem, tum constantem apud exteras Nationes utilita¬ 
tem ostendebant; omniumque rationes e media jurispru¬ 
dentia, sive status, quam vocant, ratione, proferebant. 

LIX. Verum ad hoc vere sapientis legislatoris cul¬ 
men, atque celebritatem non illico assurgere licuit, sed 
paullatim, & per certa graduum quorumdam intervalla. 
Hujus tamen rei indicia, ac primordia quaedam observari 
possunt in Christianorum Principum Constitutionibus, 
quae in Codice Theodosiano colledlae sunt, maxime vero 
in Novellis Justiniani, & sequentium Imperatorum. 

LX. Tandem nostra hac tempestate cum omnia non 
manu regi, sed ratione gubernari soleant, cumque tanta 
lux supremos ipsos Principes , Regesque pervaserit , ut 
vere tandem aliquando Philosophia regale solium ascen¬ 
disse videatur; hujus tantae mutationis indicia in Legi¬ 
bus , praesertim novis, earumque pene ubique ferendi ra¬ 
tione „ licet admirari. 

LXI. Idcirco, ut olim mediis Reipublicae Romanae 
temporibus antequam lex aliqua a Magistratu majori ad 







Populum ferretur, amici in consilium adhibebantur, eis- 
demque , quse ferenda erat lex, recitabatur, ut si e 
republica illa esset , nec ne, secum ipsi seduld repu¬ 
tarent , atque in commune statuerent; quo fiebat, ut 
nihil immaturi, &c tumultuosi, nihilque non omnibus 
absolutum numeris, ut plurimum, Populo proponeretur: 
ita & hodie a plerisque Regibus, sive Optimatum con¬ 
ventibus fieri solet, qui humanioribus Europae Populis 
dominantur. 

LXII. Quae cum ita sint, sapiens Legislator leges 
quidem ipsas quam paucissimis , & ad rem, de qua 
agetur, describendam maximi accommodatis verbis con¬ 
ceptas proponet, ut tamen brevitas non noceat perspi¬ 
cuitati; sed proaemium quoddam non dedignabitur, quo 
consilii sui rationes aperiendo, veluti suasione quadam 
populo universo suam probet sententiam, venerationem 
eisdem conciliet , faciliorem praebeat interpretationem >. 
atque in usum constamiorem deducat. 

LXIII. Relinquitur ut dicatur de Legum publicatio¬ 
ne. Porro publicationem praecedere, & quoddam ab ea 
temporis intervallum excurrere debere priusquam Cives 
Legibus teneantur, 8c ratio docet naturalis, & vulgo 
omnes fatentur. 

LXIV. Illud hic utiliter quaeri potest, utrum Leges 
contrariis moribus abolitas, atque omnino in Civitate 
oblitas Judex revocare possit sine nova publicatione. Et 
sane videtur non posse: perinde enim est ac si num- 
quam extitissent: neque aequitas patitur, illo nos jure 
obstringi, quod bona fide ignoramus. 

LXV. Illa vero est optima publicatio , qua fa- 
cilius, altiusque in Civium omnium memoria, animis¬ 
que Leges imprimuntur. Suos quaque Civitas habet ri¬ 
tus, a quibus non facile est discedendum: pr&nerea le¬ 
gum perpetuitati melius hisce nostris temporibus ars 
consuluit typographica , quam olim apud veteres pri¬ 
mum quernae, deinde aeneae tabulae consuluerunt. J 

LXVI. Verum quid loquor de Legum perpetuitate? 
Negant hodie plerique leges debere esse perpetuas. Illas 
circumstantiis accommodari, quae quum fluxae [sint, 8c 
perpetuis subjiciantur conversionibus , ita Sc leges im¬ 
mutari subindi , & veluti redintegrari necessi esse. 

LXVII. Hinc fa&um , addunt , ut Nationes nonnul¬ 
lae jus condant non in perpetuum, sed in tempus ali¬ 
quod determinatum: cujus rei praeclarum exemplum ha¬ 
bemus in Republica hac nostra Januensi , ubi quamplu- 
rimae extant leges, vulg6 temporales, quae identidem 
pro re nata confirmantur, vel expirant. 

LXVIII. Verum si dicendum est quod sentio; si¬ 
quidem ego quam paucissimas in bene ordinata Civitate 
Leges esse statuam , easdem de illis solum rebus, quae 
constanter accidere solent, & ab ipsa omnibus homini¬ 
bus communi natura proficiscuntur , loqui velim; caete- 
ra boni Judicis arbitrio, &c religioni permittenda cen¬ 
seam: ita perpetuas , quam temporales Leges esse ma¬ 
lim. (a) 


(a) Oportet tamen aliquando leges ferre in tempus, aliquan¬ 
do in perpetuum latas abrogari; illas nempe, quas usus 
coarguit , aut status aliquis ReipublicA inutiles reddit . Tit. 
Liv. Histor. lib. 34. cap. 6 . 






















LXIX. Neque hoc profe&o alicui mirum videbitur, 
si illud mecum semel in animum induxerit , infinitam 
pene esse Regum, & Legumlatorum ad animos , mores¬ 
que civium effingendos, efformandosque potentiam: ut 
proinde in antecessum &c praevidere, 8c antevertere, & 
constantia malis ingruentibus remedia opponere possint; 
serendi enim mores , ait Tullius, non omnia legibus san¬ 
cienda . Atque haec de Legumlatoris officio, sive de 
optima juris condendi ratione di&a sunto» 

§. ii. 

JURISCONSULTUS. 

Scire leges non est verba earum tenere sed vim 
& potestatem . L. 17. D. de Leg. 

LXX. u u Leges latae sunt, si sententiam praestent 
ambiguam, aut subobscuram, ex earum verbis, & rap¬ 
tione interpretanda sunt; si quid peccent propter ver¬ 
borum, quam vocant, universalitatem, aequitate sup¬ 
plendae, vel indulgentia sunt temperandae. Primum est 
Jurisconsulti, secundum Judicis, tertium Principis. 

LXXI. Hinc reifle Pomponius Jurisconsultus (a), 

* Quantum est » inquit » jus in Civitate esse, nisi sint 
w qui jura regere possint? » (b) 


00 L. 2. §. 13. ff. de Orig. jur. 

(b) Hinc bene Tullius, Magistratum , inquit, Legem esse lo- 
quentem, Legem autem mutum Magistratum . De Leg. lib. 
3-.§• 1. 

LXXII. Quamquam enim Legumlatorem in Legibus 
conscribendis proprietati verborum, & perspicuitati ora¬ 
tionis maxime studere oporteat, tamen fieri non potest, 
ut vocabulis semper utatur illis, quae legis sententiae 
apprime respondeant, atque ita dilucide innumeras nego¬ 
tiorum species compledantur,ut quid in unaquaque spe¬ 
cie sibi voluerit, Cives universi statim assequantur. 

LXXIII. In hac sane re omnium maxime ardua pe¬ 
nitus non peccare „ divinitatis magis esset , quam morta¬ 
litatis. (a) 

LXXIV. Praeterea sicuti nihil est mutabilius ser¬ 
mone, utpote qui pendet ab usu, 

Quem penes arbitrium est & jus , & norma loquendi . 

Horat. in Arte poet. ver. 72. 

unde identidem accidit,-ut vetera verba obsolescant, vel 
in alium sensum detorqueantur; ita quas initio concinne, 
& perspicue proposita sunt a Juris conditore, nulla sua 
culpa, obscuriora paullatim evadunt, atque egent tan¬ 
dem interprete, (b) 

LXXV. Jam vero interpretari nihil est aliud, quam 
sensum auctoris , aut Legis ex ejus ratione , & verbis de¬ 
clarare. (c) 


(a) L. 2. §. Si quid autem , Cod. de veter, jur enucleand. 

(b) Cecinit hac de re laudatus Flaccus 

. Mortalia facta peribunt , 

Nedum sermonum stet honos , & gratia vivax : 

Multa renascentur qua jam cecidere \ cadcntque 
Qua nunc sunt in honore vocabula , si volet usus „ 

In Arte Poet. ver. 68. 69. 70. 71. 

(c) Ita Cremani in aureo Libello cui titulus: De officio Legumla¬ 
toris, O* Jurisconsulti Cap . pag. 101 . 

LXXVI. Hinc duplex dimanat interpretationis spe¬ 
cies, logica, sive rationalis, quam vocant , &c gramma* 
tica. His addunt doctrinalem, &. usualem , quarum prima 
ex specierum, sive legum consonantia , secunda ex rebus 
retro similiter judicatis elicitur. 

LXXV1I. Sed htec sunt vulgaria, 8c ubique pro¬ 
stant. Nos ad majora progredimur, & fortasse nova. 

Postquam aliquis, quomodd Leges condere oporteat, 
secum ipse animo constituit, decrevitque; id ipsum sta¬ 
tim Legum omnium Conditores omnind» fecisse non dubi¬ 
tat , sive, quod verius est, de Legum omnium natura, 
atque interpretatione ita loquitur, ut si e divino quo¬ 
dam Numine effluxissent. 

LXXV1II. Vidimus tamen supra rem long& aliter 
se habuisse; ut nihil tam verum sit, quam non omnium, 
quee a Majoribus constituta sunt, ratio reddi possit. (a) 

LXXIX. Aliter enim quas Deus hominum naturte 
indidit leges, aliter quas homines ipsi vel usu, 8c mori¬ 
bus , vel consilio in commune , vel eximii cujusdam viri 
sapientia praeunte, sibi condiderunt, sunt interpretandae. 

LXXX. Si de naturalibus Legibus sermo sit, quae 
sola constant aequitate, quibusque virtus, & honestas 
omnis continetur, harum interpretatio inde haurienda est 
unde Leges ipsae effluxerunt, ab hominis nempe natura, 
St ab ipsa Dei Optimi Maximi dodtrina, qui hominem 
a sensilium rerum illecebris, & contagione ad pristinam. 
originis sus dignitatem veluti redintegravit. 


(a) L, io, fi. de Legibus. 


LXXXI. Quod ad Leges attinet Civiles, non una, 
meat qui sententia, illarum est interpretandi ratio. 

Si de rudi aliqua, 8c semibarbara Natione agatur, 
ubi non ratione, atque intelligentia, sed rebus ipsis, 8c 
fadlis invedtae sunt Leges, vix aliquis relinquitur inter¬ 
pretationi locus. Eaedem illae rerum humanarum conver¬ 
siones , quae certos mores initio pepererunt, novam iden¬ 
tidem, priscis abolitis consuetudinibus, vivendi rationem 
inducunt. 

LXXXII. Ubi inoliti mores in scripturam redadli, 
8c populo universo instar legum propositi sunt, tunc 
sane si quid ambigui , aut subobscure conceptum est 
initio, aut vetustate accedente obnubilatur Interpretis 
opem requirere videtur. 

LXXXIII. At quam angusta est, atque imperfedla 
hujusmodi interpretatio! Non licet hic interpreti ad Le¬ 
gislatoris mentem assurgere, non licet ejusdem consilia, 
8t rationes introspicere, ut ex uno omnium Legum ve¬ 
luti spiritu , & mutua consonantia, genuinam unius¬ 
cujusque sententiam assequatur. 

LXXXIV. Ab uberrimo aequitatis campo ad verbo¬ 
rum angustias, & ad omnes litterarum angulos revoca¬ 
tur ; immd ne in redii quidem sermonis ratione aliquid 
praesidii potest invenire; quia ut plurimum, inepti con¬ 
suetudinum consarcinatores barbara usi sunt, & num- 
quam sibi constante oratione. 

LXXXV. Hoc igitur dumtaxat distant hujusmodi 
leges a moribus, quod mores ut e fadlis, & circumstan¬ 
tiis particularibus existunt, ita pro re nata exolescunt, 
vel etiam meliores evadunt; scriptae autem Leges vete¬ 
rum institutis vim quamdam addunt, & stabilitatem. 

LXXXVI. Praestat itaque malis moribus uti, quam 
leges habere non bonas; & ubi barbarae consuetudines., 
paucorum felici molimine, in scripturam redadae sunt, 
omni «£>pe, atque opere obnitendum est , ut in eisdem 
interpretandis, verborum dumtaxat sonus attendatur, non 
ratio aliqua comminiscatur , quae nusquam existit: ita 
enim fiet, ut earum imperium intra angustos fines con¬ 
cludatur, & latior pateat campus Romanae, vel potius 
naturali aequitati. 

LXXXVII. Hinc san b constat turpiter errasse qui¬ 
cumque municipalia instituta eodem modo in usum de* 
duci, & interpretatione extendi voluerunt, quo jura re¬ 
mana, vel sapientissimae quaeque leges. 

LXXXVIII. Tandem ubi homines ad eum Societa¬ 
tis statum pervenerunt, ut leges bonas ferre, ck latas 
pati possent, tunc sane, ut aequitas, ita interpretatio 
longk, lateque dominari coepta est. 

LXXXIX, Hic tamen distindio quaedam est adhi¬ 
benda : vel enim leges constant naturalibus praeceptis^ 
vel civilibus , hoc est uniuscujusque Civitatis, aut Po¬ 
puli moribus, & voluntati dumtaxat accommodatis. 

XC. Si quaestio sit de Legibus primi generis, illae ita 
semper erunt interpretandae, ut ubi eadem apparebit ra¬ 
tio, eadem, etsi deficiant Legis verba, esse debeat Judi¬ 
cis decisio. 

XCI. Hujusmodi enim leges non a sola Legumlato¬ 
ris mente, sed a praeceptis naturalibus dimanant; quae 
cum non verborum conceptionibus circumscribantur, sed 
ad omnes hominum adiones, &. negotia extendantur, 
ita Leges quae iisdem constant, ipsorum fecunditatem, 

atque amplitudinem mutuari, & quam latissime interpre¬ 
tari oportet. 

XCII. Hoc de Legibus Civilibus praedicari non potest, 
quae quoniam innituntur vel tenebricosis majorum insti¬ 
tutis, vel sola Legumlatoris voluntate , ita in eisdem 
tantum voluisse Legislator censendus est quantum dixit . 

XCIII. Laudatae distindionis ope contrariae concili¬ 
antur Dodorum opiniones circa Legum interpretationem . 

Sunt qui in bene constituta Republica legum inter¬ 
pretationem nullam esse debere pronunciant. Leges ibi¬ 
dem imperare, & quidem solas; oportere idcirco, ut 
paucae numero, clarisque, & solemnibus verbis concep¬ 
tae, uberrimos aequitatis, & justitiae fontes per simplicia 
quaedam, generalia praecepta ita aperiant, ut cuilibet 
e Populo in hasce legitimas tabulas intuenti. statim pa¬ 
teat, quae, quibus speciebus positis, sint vel non sint con¬ 
sequentia , 8c juri consentanea. 

Si opus sit interpretatione, jam non legibus vivere 
Cives, sed fori disputatione; omniumque fortunas, feli¬ 
citatem, caput non justitiae tutela, templo conquie* 
scere, sed versatili judicantium libidini concredita esse. 

XCIV. Sunt contra qui negant leges existere sine 
ratione , ullum esse Legum usum sine interpretatione , 
ullam legitimam interpretationem si non ab intima ra¬ 
tione, ac veluti a spiritu Legis derivetur. Natura rerum 
conditum esse, ut plura sint negotia quam vocabula, 
plures species quam leges; ita perquam rar6. accidere , 
ut judex claris uti possit verbis legis ad dirimendam 
controversiam. Praeterea non semper Judices universi ju¬ 
ris scientia praeditos esse; si sint, quamplurimis Ciyiuni 

negotiis ita distringi, ut singulis ei qua par est diligen¬ 
tia vacare non possint: in hac rerum conditione opus 
esse juris consultorum, qui vetera revocent, recondita 
explicent, in speciem, Sc verbis tenus discrepantia con¬ 
cilient, rerum reird judicatarum seriem proponant, fa- 
di circumstantias ex ingenti documentorum volumine 
dilucide exhibeant, illustrent, patefaciant, contraria re¬ 
fellant , Sc per accuratam fadi, Sc Juris disputationem , 
omnia ante judicis oculos sistant, quaecumque ad rede 
jus dicundum, ipsum, ni voluntas obsit, veluti manudu- 
cere possint. 

XCV. Tandem , pergunt legitimae interpretationis 
assertores, a vero quammaxim& abludere, quod aliqui 
hic oggerunt , judices a fori disputatione incertiores fieri 
quamdudutn ; hoc videlicet illis dumtaxat judicibus acci¬ 
dere , qui speciei de qua agitur non satis instrudi, nul¬ 
laque idonea juris scientia imbuti, oscitanter, Sc remis¬ 
se ad judicandum accedunt. 

XCVI. Nos medium tenentes, in errore versari con¬ 
tendimus tam qui interpretationem omnem e foro elimi¬ 
nandam putant , quam qui ad omnes omnind leges ex¬ 
tendunt . 

Sunt profedo in Legibus quae interpretationem ad¬ 
mittunt, sunt quae respuunt: admittunt quas rationi in¬ 
nituntur, Sc peculiaria quaedam juris naturalis principia 
proponunt; respuunt quarum ratio vel in moribus, 8c 
consuetudine, vel in temporibus, 8c forma Civitatis, 
vel in paucorum cupiditate, 8t commodis, vel in sola 
Legumlatoris voluntate consistens initio, subinde nova¬ 
rum rerum adventu evanuit, vel est obliterata, Legibus 
In eodem statu permanentibus. 

XCVlL Hsc de legum universarum interpretatione 
perfundor^ dida sunto . Quod vero attinet ad Leges 
Romanas , quae paucis abhinc saeculis apud cultiores, 
humanioresque populos, velut equitas quaedam scripta, 
in tribunalibus omnibus dominantur, duplex in hanc us 
que diem invaluit earum interpretandi methodus. 

XCVIII. Primae inventores Irnerius, Accursius, Bar- 
tolus, Baldus , aliorumque Jurisconsultorum forensium 
turba , homines ingenio quidem praestantes, sed verbosae 
cuidam, inanique philosophiae mancipati, solemnem Ju¬ 
risconsultorum veterum simplicitatem , innumeris distin- 
dionum,&subtilitatum ambagibus obnubilarunt, Sc vero 
corruperunt. 

XCIX. Nova, saeculo decimo sexto ineunte, emer¬ 
sit Jurisconsultorum seda, quae nihil in jure civili ra¬ 
tum , pensumque habuit, nisi quod justum, sandumque 
esse in Romanis antiquitatibus legisset. 

C. Itaque Jurisconsultorum fragmenta, quae Tribo¬ 
nianus in Pandedis congessit non a redi sermonis ra¬ 
tione , neve a media philosophia interpretari suscepit, 
sed a Legibus Regiis, Sc Decemviralibus, Sc quibuscum¬ 
que olim Romae in Comitiis Calatis a majoribus Magi¬ 
stratibus latae sunt. 

CI. Et quoniam ejusmodi leges novis legibus latis, 
Sc demum , vetustate accedente, sunt obliteratae, Sc ma¬ 
ximam partem interierunt, ita veteres omnes Scriptores 
improbo labore evolvit, consuluitque, ut earum senten¬ 
tias assequeretur ,Sc reliquias veluti ex naufragio colligeret. 

CII. His annata praesidiis, tamquam veterem Ro¬ 
manae Reipublicae formam , Sc judicia publica, 8c institu- 

ta omnia civilia instauratura, Digestorum, & Codicis 
explanationem aggressa est. 

C1II. Hinc nedum Triboniano , & Sociis tanti operis 
succensnit, quod publicum bonum antiquitatis studio an- 
teposuerit,, & veterum fragmenta identidem ad novum 
Reipublioe statum attemperarit, sed ipsis non rar6 ve¬ 
teribus Jurisconsultis, & Praetoribus diem dixit, quod 
vetustissimi Juris Romani rigore insuper habito, novis 
inventis nominibus, aliisque machinamentis, pleraque 
Veterum instituta in speciem suspexerint, reipsa immu¬ 
tarim, atque omnino aboleverint. 

CIV. Hi sane Jurisconsulti, ut uno verborem secem, 
non quid aequum, sandumque, non quid a naturali ra¬ 
tione derivatum, sed quid vere Romanum fuerit in Le¬ 
gibus Romanis investigarunt; ut historicos magis ege¬ 
rint , quam Justitiae Sacerdotes. 

CV. Mihi san& ob id solum reprehendendus videtur 
Tribonianus , quod non omnem antiquitatis colorem a 
sua colledione deleverit, excepto si quid cum praesenti 
Reipublicae statu conveniret: postquam enim Justinianeae 
Leges qua parte jura privata respiciunt, & aequitatis dog¬ 
mata prae se ferunt, pro jure omnibus populis communi 
haberi coeperunt, non aliunde interpretari debuisse viden¬ 
tur, quam a redi sermonis ratione, atque a naturalibus 
juris atque honestatis praeceptis. 

CVI. Si quid praeterea in Pandedis, aut Codice, 
aut Novellis occurrat, quod alienum sit a nostris mori¬ 
bus, quod ve nulla naturalis ratio, aut publica utilitas 
commendet, hoc sane ut nullam habet Legis audorita- 
iem , ita nullam requirit interpretationem: yel etiam usu, 

& consuetudinibus fori emolliendum, nostrisque institu¬ 
tis est quammaxime accommodandum. 

CV1I. Hxc de Legum interpretatione praefati, Juris- 
consulti, Judicisque optimi imaginem, veluti in tabula 
quadam pergimus adumbrare. 

CVIII. Non illum sane Jurisconsulti nomine dignum 
censebimus, qui nulla legitima Legum scientia imbutus 
cruda studia in forum propellit, evertendisque Civium 
fortunis quaestum facit, non praconem actionum , canto¬ 
rem formularum , aucupem syllabarum, non illum, qui 
omissis rectissimis, atque honestissimis studiis sapientia, 
rationis , & officii , consumit omnem operam in exercita¬ 
tione dicendi, cujusque dicendi assiduitas aluit audaciam, 
& temeritatem; sed ilium ver£ Justitiae sacerdotem vene¬ 
rabimur qui justitia, non litigandi vias tradat , qui Le¬ 
gum , & consuetudinum earum quibus privati in Civitate 
utuntur , & ad respondendum, & ad agendum , «S- ad cal¬ 
vendum peritus sit , qui numquam a mendacio contra ve¬ 
rum stare ausus sit, (i) qui sapientiam cum eloquentia 
copulando ita se amicis , atque omnimoda; praebeat clien¬ 
tum , St consultorum turbae, ut Patriae incolumitatem , 
& commoda praecipui in oculis habeat, & certissimum, 
tutissimumque praesidium in ejus fide , atque industria 
miseris pateat universis . Hic sane vir dignus erit quem 
nominemus fortunarum custodem , innocentiae vindicem-, 
Legum , & libertatis assertorem, &. totius oraculum Ci¬ 
vitatis. 


(i) Cicer, de Invent. Lib. i. §. i. 8c )., de Orator. Lib. r. 
§. 48 , 8t 










3 8 


s. III. 

JUDEX. 

Quod Legibus omissum est , non omittetur religione 
judicantium . L. 15 . D. de testib* 

"Verum majus quiddam, & sublimius in optimi 
Judicis persona nobis videmur intueri. 

Illi enim a Principe ob singularem industriam , expio - 
ratd eorum fide, & gravitate , ad judicandi munus adhi¬ 
beri solent , quos aliter non judicaturos , vel interpretatu¬ 
ros esse confidit pro sapientia , & luce dignitatis sux , 
quam ipse foret vel judicaturus , vel interpretaturus . (a) 

CX. Idcirco quas ad condendum Legislatori, ad in- 
trepretandum Jurisconsulto necessaria esse vidimus ^ ea 
profeclo omnia ad jus dicundum in optimo Judice re¬ 
quiruntur . 

CXI. Ad judicandum enim non solum juris in quo 
quotidie versatur, accuratam notitiam Judex afferre de¬ 
bet , sed Legum omnium spiritu , & rationibus imbutum 
esse, St universa aequitatis, justitiae, atque juris natura¬ 
lis praecepta omnin 6 callere oportet. (b) 


(a) L. unie. Cod. de Offic. Prxf. Praet. 

(b) Aliter enim locum habebit sententia Attici apud Ciceronem 
de Leg. lib. 3. § 2.0., qui, sic animadverto , inquit, pleros- 
que Magistratus ignoratione juris sui tantum sapere , quan¬ 
tum apparitores velint : & objurgatio Q. Mutii Sc;Evolce, qui 
a Servio Sulpicio de amici negotio interrogatus, cum semel, 
atque iterum respondisset , & Servius imperitia juris non ad¬ 
huc perciperet; indignatus parumper, turpe , dixit, esse Patri¬ 
cio, & Nobili, jus in quo versaretur ignorare : L. x. § 4f- 
ff. De Qrig. jur. Gravin, de on.de progr. Jur. Civil. cap. 

CXII. Ita fiet, ut exempla a Legibus secernat, ut 
inter fucatos versatilis eloquentiae colores uni justitiae, 
& veritati adhaereat, ut a versuti vitiligatoris insidiis ca¬ 
vere possit, utque ea tandem quae desunt advocatis, quae¬ 
que a Legibus omissa sunt, religione sua possit supplere. 

CXIII. Quandoquidem autem sermo incidit in Judi¬ 
cis religionem, quam aequitas potissimum moderatur, non¬ 
nulla de aequitate adnedlemus. 

^Equitas Grotio (a) definitur virtus voluntatis, cor* 
rectrix ejus, in quo Lex propter universalitatem deficit . 

CXIV. Esse verd hanc virtutem Judici maxime ne¬ 
cessariam, ita probat laudatus Audior (b) : » Vaga, St lu- 
» brica hominum ingenia ad eum finem quo vera natura 
» ducit, dirigi non possent, nisi Artis quibusdam regu- 
” lis , quae ex naturae ipsius principiis desumerentur : eae 
<* autem regulae ad coercendos homines, cum finitae esse 
» deberent, ipsa'autem rerum, St adlionum materia in- 
» finita sit, sequebatur, multa saepe occurrere, quibus 
” illae regulae non satis congruerent. In quibus oportuit 
» non regulam , sed ejus qui regulam dedisset, mentem, 
** atque propositum sequi; id quod erat omnia dirigere 
v ex principiis naturae: unde ad ipsa naturae principia re- 
” currendum fuit, ut ita ex infinito suppleretur quod 
” finito deerat: perfecla enim norma rei infinitae finita 
« esse non potest. « 


(a) In eximio Libello inscripto: De aquitate, indulgentia, & fa¬ 
cilitate cap. 1. J, 3. 

(b) Ibid. % j. 

CXV. Probata aequitatis necessitate, remanet, ut 
de usu ipsius dicamus, qui ad omnes omnino Leges 
nedum humanas, sed etiam divinas extenditur, quae uni¬ 
versaliter concipiuntur. 

CXVI. Prima naturae principia , 8c quae Leges vir¬ 
tutes in genere ponunt, nihil nisi vitia tollunt , aequi¬ 
tatem non recipiunt. Illa, quia id quod suppletur ne- 
cesse est legibus praestantioribus suppleri : principia au¬ 
tem prima naturas ^ leges sunt praestantissimae, ut: Deum 
esse colendum ^ homines esse diligendos: Hae ver6 leges 
quia , virtutes in genere semper sunt ampledtendae, vitia 
vero vitanda. 

CXVII.His dumtaxat exceptis, 8c ad leges inferiorum 
potestatum , 8c ad patrum , maritorum , dominorum impe¬ 
ria , ad vota etiam , padta, & testamenta , ad omnia 
videlicet, quae legis modo jubentur, aequitas pertinet (i). 

CXVIII. Jam vero cequitas vel extendit supplendo , 
Vel corrigit restringendo . 

CXIX. Extendit cum species de qua agitur eidem 
subest naturae praecepto , cui lex innititur. Corrigit , cum 
Lex pugnat cum alia Lege, non intentione , sed casu . 

CXX. Leges ver6 dicuntur pugnare intentione , cum 
omnin6 contraria intendunt: hae leges altera per alteram 
abrogantur , ut semper posterior praevaleat , dum ne 
inhonestum quid praecipiat; si enim tota Lex, secundum 
manifestam Legislatoris mentem , pugnet cum Lege na¬ 
turae, dubitatur an valere debeat? Sunt qui sequendam 
esse contendunt audloritate Jurisconsulti, qui id perquam 


(i) Grotius Ibid. §. 

durum esse , inquit, sed ita legem scriptam esse . Nos, 
ei lex sit dubia assentimur , non autem si aperte sit 
iniqua: tunc enim nullam habet obligandi vim. 

CXXI. Leges pugnant casu , si circa eamdem speciem 
contraria jubeant: tunc lex una per alteram exceptionem 
patitur: ut augur collegam coram populo nominet: dam¬ 
natus publico judicio cum populo ne agat: si augur dam¬ 
natus sit , inquit Grotius, (r ) addetur priori legi exceptio 
ex posteriori . 

CXXIL Quoties hoc accidit, lex legi cedat opor¬ 
tet : quae autem cedere debeat ex aequitate , nempe ex 
naturae principiis est dijudicandum; quae docent, pergit 
immortalis Grotius » Fortiorem esse legem jubentem per- 
»> mittente, vetantem jubente, poenalem non poenali, par- 
» ticularem generali, statim implendam ea quae moram 
» patitur: imprimis verd pertinentem ad majora, perti- 
» nenti ad minora; ita in legibus etiam divinis spedlantes 
w ad proximum cedunt spediantibus ad Deum , caeremo- 
» niales moralibus , Sc in legibus humanis , eae quae ad 
it privatam pertinent utilitatem iis quae ad publicam. >* 

CXXIII. Haec vero omnia illuc redeunt ut mentem, 
& voluntatem, non verba; Legislatorem, non legem re¬ 
spicere debeamus. 

CXXIV. Ab aequitate differt indulgentia , & facili¬ 
tas , quae legis etiam, vel juris remissio , vulgo dispen¬ 
satio vocatur. Haec enim obligationem tollit, illa ex¬ 
tendit, vel nullam esse declarat. 


(ij Ibid. §. i*. 

CXXV. Quod ut rede intelligatur, sciendum est 
dupliciter cessare legis rationem in specie sub verba le¬ 
gis cadente; vel enim cessat quia lex pnestantior con- 
trarium jubet , vel cessat quia nihil ejus habet ea spe¬ 
cies quod imtio Legislatorem impulit ad legem feren¬ 
dam: illic nulla est Legis obligatio, hic manet; illic 
ce quit as j hic locum habet dispensatio . 

CXXVI. » Dispensare igitur, hoc est lege solvere 
" hiSso!us Potest, inquit laudatus Grotius (i), qu i f e - 
" rend;E ’ abrogandaeque legis potestatem habet.» 

. CXXVI1 - W tamen accipiendum cum temperamento: 
si enim princeps naturale praeceptum, aliquid addendo, 
lege civili confirmavit, jam non a tota lege dispensare 
potest; verum id tantum , cessante ratione, tollet, quod 
a majorem adjecit Reipublicae utilitatem; quodque, Ie- 

56 mr?" 16 ’ nu0am pareret obligJfionem. 

aXVIII. Patet hinc aequitatem, de qua praecipui 
, 1C quwmms, ad omnia extendi, omnia complecti & 
^eges universas ita informare, ut ex ea vim omnem’ & 
auctoritatem mutuentur. 

, • C ™‘ Legislatorem «itur, & Judicem ita squi- 
ati sub,edos esse volumus , ut eam veluti divini- 
ratem quamdam semper intueantur, vereanturque; ni- 
j que omnino juris vel condere, ve l dicere audeant, 

! 6a < J uodamra °do inspirante, una adsidente, 8c con- 
Silus, monmsque suis indesinenter prxeunte. 


(0 Ib id. cap. 2. §, io. 


CXXX. Verum cum officium Judicis nedum circa 
jus, sed etiam, imo potissimum, circa fa£tum, a quo 
jus pendet, versetur, ita quaecumque ad faftum conji¬ 
ciendum, investigandumque tendunt, Judici maxime sunt 
necessaria . 

CXXXI. Huc pertinent omnis generis probationes. 
Harum multi sunt gradus , qui ad fidem Judici facien¬ 
dam sufficere vulgo creduntur: hi autem gradus non 
ita legibus definiri, & circumscribi possunt, ut quae in¬ 
dicia , quem constituant probationis gradum , statim pos¬ 
sit dijudicari. 

CXXXII. Totum (a) igitur probationum negotium sa~ 
gacitati, diligentiae, & religioni Judicis commissum est , 
qui ex temporum ^ personarum , documentorum , & rei de 
qua agetur natura sstimabit, num litigantium assertioni 
fides habenda sit, vel de crimine ita constet, ut reus 
condemnandus, vel poena nocenti sit infligenda. 

CXXVIII. Nos solum hic monebimus, illud in ju¬ 
diciis omnibus tam civilibus, quam publicis semper opti¬ 
mo Judici esse cavendum , ut numquam condemnatio se¬ 
quatur, nisi de rei conventi debito, vel de commissi 
criminis aiuflore talis existat probatio, quae omnem animo 
ipsius'dubitationem ita eximat, ut de fafli existentia, 
sine ulla omnind trepidatione, persuasus sit. Reum enim 
in dubio, & acflore non probante esse absolvendum aequi¬ 
tas docet, Sc omnia jura clamant, (b) 


(a) Existunt tamen probationes legitimae; secundum quas Judex 
tenetur judicare : ejus itaque arbicrium in aestimandis proba¬ 
tionibus non est infinitum, sed certis limitibus circumscri¬ 
bitur. 

(b) Innumerae sunt leges, qua? hoc apertissime statuunt. 

CXXXIV. At enim persuasio Judicis cum errore con- 
junda esse potest. Fatemur: sed id raro admodum vei 
numquam accidet quoties persuasioni, quam scientia , sa¬ 
gacitas , & diligentia produxerint, accedet integritas, 
voluntas incorrupta, & purae manus: 

Quoties Judex ita se geret, ut ab omnibus reputetur 
Vindex avarce fraudis , & abstinens 
Ducentis ad se cuncta pecunia , 
ut de eo praedicent Cives, quod de Lollio cecinit Flaccus. 
Judex honestum prottulit utili 3 & 

Rejecit ALTO DONA NOCENTIUM 
VULTU. 

• CXXXV. Constantia est igitur Judici adhibenda, St 
gravitas, quae resistat non solum gratiae, verum etiam 
suspicioni. Adjungenda etiam est facilitas in audiendo, 
in satisfaciendo, ac disputando diligentia . 

CXXXVI. Verum quotidiana docet experientia ne¬ 
quaquam satis esse hasce habere virtutes, sed esse cir¬ 
cumspiciendum diligenter, ut Judex in jure dicundo non 
se unum, sed omnes ministros jurisdictionis suas Civibus, 
& Reipublicae praestare videatur. 

CXXXVII. Judicem itaque velim ab omnibus ita vi¬ 
ventem intueri, ut quemdam ex annalium memoria, aut 
etiam e Coelo divinum hominem esse in Civitatem dela¬ 
psum putent; putabunt autem si cum civibus ita versa¬ 
bitur, & eis sui copiam faciet, ut eorum unice commo¬ 
dis, utilitatique servire videatur, si toti sit cognitum Rei¬ 
publicae, omnium, quibus praesit, salutem, liberos, far 
mam, fortunasque eidem esse carissimas , si nullo obse¬ 
quio, nulla gratia, nullaque conditione pecuniae, ab sum- 

nia integritate, continentiaque possit deduci, denique si 
omnem avaritiae suspicionem ita a se amoliatur , ut pu¬ 
blica opinio sit, non solum iis qui aliquid acceperint, 
sed iis etiam qui dederint, eum inimicum (si id cogno¬ 
verit) futurum. Neque vero quisquam dabit, cura erit 
hoc perspe&um, nihil per eos qui simulant, se apud 
Judicem multum posse, ab illo solere impetrari, (a) 
CXXXVIII. Porrd abstinentiade qua loquimur, 
ejusmodi esse debet, ut nullo umquam tempore , nullo¬ 
que colore quidquam judex sibi accipere licere arbitre¬ 
tur : neque mentem dumtaxat ab omni quaestu alienam 
habeat , sed omnia indignabundus rejiciat quaecumque a 
privatis vel ante coeptam litem , vel post caussae decisio¬ 
nem offeruntur. 

CXXXIX. Paucis, nihil omnino Judicem juris di- 
cundi caussa undecumque, vel quandocumque habere 
oportet praeter mercedem , si qua sit eidem a Legibus 
constituta; qui quoquo modo cupiditati indulgeat, tan¬ 
tum justitiae detrahat necesse est quantum illi concedet: 
concedet autem quamplurimum; & nulla paullatim exi- 
stet injuria, nullum crimen quod pecunia redimi ne¬ 
queat, ut de eo tandem dici possit, 

. neglectis iura , fidemque 

Exponis tota venalem Legibus urbe . (b) 


(a) Legenda omnino eloquentissima Ciceronis Epistola ad Q. 
Fratrem Lib. i. Episc. i., ubi lat b tradit quae pertinent ad 
Optimi Judicis, & Magistratus officium. 

(b) Ita elegantissimus Poeta Joannes Delia Casa in quadam 

Satyra latina. 








